
Alegerile bat la ușă, în timp ce România devine tot mai 
mult o piață de desfacere, de la produse de consum 
modificate genetic, lapte, carne, ouă, legume, până la 
rachete și avioane second hand! Cine primește 
comisionul? Recenta declaraţie a șefului Statului Major al 
Armatei Române, general Gheorghiţă Vlad, a inflamat 
scena politică. Potrivit domnului general, rezerviştii ţării 
noastre sunt prea bătrâni pentru a lupta pe front în cazul 
unui conflict, iar forţele militare române au un deficit uriaş 
de angajaţi. Cum s-a ajuns la aceasta situaţie? 


Desi serviciul militar obligatoriu este apreciat inoportun, 
decidenții politici manifestă preocupări pentru introducerea 
stagiului militar voluntar, pentru tinerii cu vârste cuprinse 
intre 18 și 35 de ani, indiferent de sex, naţionalitate, 
credinţe religioase. Ce înseamnă, însă, voluntarul în 
condiţiile  decretării stării de război? Cum poate fi 
cointeresat un tânăr să solicite efectuarea stagiului militar 
pe baza de voluntariat și în mod implicit participarea în 
prima linie la un război, cunoscut fiind faptul că salariul 
unui soldat gradat era în luna august 2023, de circa 2.236 
lei, acesta putând să urce până la 4.000 lei? Declaraţiile 
decidenţilor politici se băț cap în cap, fie că „Romania nu 
(images/stories/autori/Radu_Nicolae_4.jsg) afla în pericol de război”, fie că „populaţia României 
trebuie să se îngrijoreze!”. Stau și mă întreb de ce 
deranjează atât de mult declaraţia șefului de Stat Major al armatei, în condiţiile în care este știut că 
armata română întâmpină dificultăţi în ceea ce înseamnă echipamentul și asigurarea unor salarii 
corespunzătoare pentru personalul angajat? 


Cine are nevoie de arme? Nu oricine poate să traga cu arma! Înainte de 1989, pregătirea pentru 
apărarea ţării (era asigurata de Armata României — n.r.), alături de care erau „Gărzile patriotice”, care 
asigurau și ședințe de tragere cu armamentul. Eficienţa acestor ședințe s-a văzut în timpul 
evenimentelor din decembrie 1989, când oamenii obișnuiți, civilii, îndemnați să pună mâna pe arme, 
au ajuns să se împuște intre ei. Jocul politic ameţește mintea unor abonați la tronul puterii! Și totuși, 
caţi politicieni sunt dispuși să moara pentru Romania? 


După 34 de ani de așteptări și de speranţe spulberate, decidentii continua să vanda iluzii, fară să își 
asume nicio răspundere pentru dezastrul care ne înconjoară. Minciuna ne însoțește pretutindeni! 
Istoria romanilor devine tot mai puţin amintită („Istoria românilor” nu mai figurează ca disciplină 


școlară, dar istoria masluită a altora a devenit obligatorie - n.r.)! De ce suntem amăgiţi de la o zi la 
alta, în condiţiile în care sărăcia și nesiguranţă lovesc în ceea ce înseamnă viitorul copiiilor noștri? Cu 
ce au greșit părinţii noștri de au fost uitaţi atât de ușor, deși dânșii au construit România frumoasă? 
Noi ce lăsăm în urma noastră? Răutate? Ura? Dezbinare? Cine plătește datoria externă a României 
care a sărit deja de 154 miliarde dolari, cu scadenta peste 30 de ani? (Ce s-a făcut cu banii 
împrumuţați nu dă nimeni socoteală — n.r.) Bombe la kilogram și rachete second hand pentru 
securitatea naţională? Pseudoexperţii în probleme geopolitice sau militare nu întarzie să se facă 
auziți. România trebuie să își pregătească armata pentru un atac împotriva Rusiei! Cine are interesul 
să menţină ceata și neîncrederea prin presiuni și ameninţari permanente? 


Situaţia actuală trebuie să dea de gândit celor care au dormit și dorm în continuare așezați pe scaun, 
cu spatele la Tricolorul României! De ce trebuie să fim îngrijoraţi de adevăr? De ce trebuie să gândim 
că lucrurile trebuie discutate în spatele cortinei și nu în fața opiniei publice respectiv a poporului 
roman? Declaraţia potrivit căreia Armata României nu are legea necesară pentru a pregăti populaţia 
să facă faţă în cazul extinderii războiului din Ucraina și nici pentru a acţiona proporţional cu pericolele 
militare existente, necesita o analiza obiectivă. 


Personal, nu cred că Rusia are intenţia să atace Romania. Rusia își continua afacerile, așa cum și 
Ucraina își desface produsele cu prioritate inclusiv în Romania! Dar cine are interesul să atace Rusia 
și să mobilizeze Uniunea Europeana pentru restricţii împotrivă Rusiei? Ce rol revine României în 
acest concert al tensiunii și ce primește la schimb? Majoritatea țărilor membre ale Uniunii Europene 
sunt și membre în Alianţă Nord Atlantică N.A.T.O. Cine conduce N.A.T.0.? Să fie Ucraina poarta de 
intrare spre resursele naturale ale Rusiei? 


Rusia nu înseamnă o bărcuţă rătăcită pe Marea Neagra! Aliaţii Rusiei, China, Siria, Iran și India nu 
sunt de neglijat! Nu cumva o asemenea alianţă poate să cucerească lumea chiar daca pleacă la lupta 
cu un polonic în mana? În condiţiile în care Rusia dispune de circa 1,3 milioane de militari și de un 
buget alocat pentru apărare de circa 110 miliarde euro, 


Armata României are un buget, pentru anul 2024, de 8 miliarde de dolari, din care 3 miliarde dolari 
pentru investiții și 5 miliarde de euro pentru funcţionare. Daca înainte de anul 1989, Armata României 
avea circa 300.000 de militari activi, astăzi armata româna dispune de 73.350 de militari activi (din 
care aproape jumătate sunt civili îmbrăcați în uniforme militare — n.r.) și 50.000 de rezerviști, prezenți 
pe hârtie, mulţi fiind plecaţi deja la munca în afara țării. În condiţiile în care Rusia dispune de un 
arsenal nuclear format din peste 7.000 de focoase nucleare, 500 avioane vânătoare, 360 elicopetere 
de atac, 10.000 tancuri, 2.000 lansatoare multiple, 15 crucișătoare, distrugătoare și nu în ultimul rănd 
65 submarine, Armata României dispune de 943 de tancuri, 1.369 de blindate, 26 de avioane de 
vânătoare (unele procurate la măna a doua sau chiar la a treia - n.r.) și de 62 de elicoptere. 


Analizând, la nivelul simțului comun,informaţiile desprinse din sursele deschise, cât timp vă rezista 
Armata României în fata Armatei Rusiei? Analiza de intelligence poate oferi o imagine de ansamblu 
asupra amenințărilor, dar și soluţii concrete pentru prevenirea războiului! Din nefericire, minciuna 
ridcată la rang de adevăr, manipularea și dezinformarea, inclusiv prin promovarea, la un post tv cu 
larga audienta, a unor jocuri pentru copii, drept strategii de apărare gândite în laboratoarele militare, 
demonstrează că în Romania totul este posibil! 


Investiile armatei române în tehnica militara second hand sunt cunoscute. Cine primește însă 
comisionul? Cine poate să își mai aducă aminte de fregatele achiziționate, în anul 2003, de statul 
român și de suspiciunea de mită în valoare de 7 milioane de lire sterline? Potrivit „Open Sources”, 
cele doua fregate scoase din uz de Marina Regală Britanică și luate de bune de România, după 
recondiționare, au costat statul roman 116 milioane de lire sterline! În anul 2016 au fost achiziţionate 
12 avioane F-16,pentru 628 milioane dolari, urmate în 2021 de alte 32 de avioane F-16, cu o vechime 


de peste 40 de ani, cumpărate cu 454 milioane de euro fară TVA, din Norvegia, potrivit „Open 
Sources”. România a cumpărat recent încă doua nave britanice tip vânător de mine „HMS BLyth” și 
„HMS Pembroke”, second hand, preţul achizţiei fiind clasificat, în prima faza, drept secret comercial! 
Deși bugetul alocat pentru apărare a reprezentat mereu un prilej de discuţie, de ce este nevoie de 
cheltuieli pentru produse militare second hand? De ce nu se fac investiţii pentru tehnica performantă 
de ultima ora? Să fie frăţiile și comisionul mai puternice decât nevoia de apărare? Datoria externa a 
României a ajuns la peste 154 miliarde de euro. Pentru ce au fost cheltuiţi banii proveniţi din 
împrumuturi și de ce România a ajuns în situaţia de a-și vinde pământul și resursele naturale la 
preturi derizorii? 


România este tot mai des vizitată de către companiile specializate în vânzarea de tehnica militară. În 
anul 2023 au fost achiziţionate cu 290 milioane de euro, 18 drone turcești „Bayraktar TB2”. Compania 
israeliana „Elbit Systems” a încheiat cu Armata Română un contract în valoare de 180 milioane de 
dolari pentru trei sisteme de drone tactice, acesta fiind portivt „Open Sourses”, primul contract 
subsecvent din cadrul acordului de circa 400 milioane de dolari pentru un total de șapte sisteme UAS 
tactice „Watchkeeper X”. 


Recenta întâlnirea de afaceri de la București a autorităţilor române cu reprezentanții firmei „DZYNE 
Technologies” și „High Point Aerotechnologies”, parte din Fondul de Investiţii „Highlander Parteners”, 
anunţă deja negocieri din partea României pentru achiziţionarea altor drone și sisteme antidrone. 
Fară să îmi doresc să determin atitudini neconforme cu respectul față de lege, investiţiile în valoare 
de miliarde de dolari obligă la profunde reflecții! înarmarea României poate fi un lucru de apreciat, dar 
din ce bani achiziționam tehnica militară? Tot din împrumuturi externe la băncile străine? De ce este 
nevoie de aceste investiţii, în condiţiile în care sistemul de apărare civilă are nevoie de intervenții 
rapide? Câte adăposturi antiaeriene mai sunt funcţionale în Romania? Dacă Rusia ar ataca România 
sau dacă Uniunea Europeană gândește să atace Rusia, câţi români mai sunt dispuși să meargă la 
război? Câţi dintre politicieni sunt dispuși să moară pentru România? Cu riscul să trezesc o serie de 
crocodili, din pleiada ultimilor 178 de generali avansați recent pe liste secrete, dar și dintre cei peste 
1.800 de generali în activitate, rezervă sau în retragere, mă întreb câţi stiu să comande un pluton sau 
să tragă cu pușcă? 


România nu a ajuns întâmplător în situaţia în care se află! Cine a cultivat nepăsarea, trădarea și 
dezrădăcinarea? Cine a vegheat vânzarea de Țară? Cine are curajul să spună Stop! în fata 
abuzurilor și a noilor împrumuturi externe pentru cauze interpretabile? Să fie improvizatele adăposturi 
antiaeriene ridicate la Plauru, județul Tulcea, dovada că Armata României este pregătită pentru un 
război cu Rusia? Câte adăposturi civile pentru populaţie au fost transformate în depozite pentru 
murături și vechituri? Faptul că România cumpără submarine second hand de la francezi, avioane F- 
16 second hand de la portughezi și norvegieni și nave de la britanici înseamnă o soluţie sau un preţ 
plătit pentru pacea noastră? 


Romania, încotro? 

